ทิสโก้ขายกองทุนตราสารหนี้นอกอายุ1ปี
บลจ.ทิสโก้ ส่งกองทุนเปิด ทิสโก้ตราสารหนี้เพิ่มค่า 1Y3F ลุยตราสารหนี้ต่างประเทศ เพิ่มโอกาสรับผลตอบแทนลงทุน
22 พ.ค. 2555

บลจ.ทิสโก้ ส่งกองทุนเปิด ทิสโก้ตราสารหนี้เพิ่มค่า 1Y3F ลุยตราสารหนี้ต่างประเทศ เพิ่มโอกาสรับผลตอบแทนลงทุน
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บริษัทเสนอขายกองทุนเปิด ทิสโก้ ตราสารหนี้เพิ่มค่า 1Y3F ซึ่งเป็นกองทุนรวมตราสารหนี้ต่างประเทศ อายุประมาณ 1 ปี มูลค่าโครงการ 1,000 ล้านบาท เสนอขายครั้งแรก   23 - 28  พ.ค. 55 นี้ จองซื้อขั้นต่ำ20,000 บาท
กองทุนมีนโยบายลงทุนในตราสารหนี้และหรือเงินฝากในต่างประเทศ ไม่ต่ำกว่า 80% ของมูลค่าสินทรัพย์สุทธิของกองทุนและมีการป้องกันความเสี่ยงทั้งด้านอัตราแลกเปลี่ยนทั้งจำนวน โดยจุดเด่นของกองทุนจะลงทุนในตราสารหนี้ต่างประเทศเป็นหลัก เช่น เงินฝากและตราสารหนี้ที่ออกโดยสถาบันการเงินของประเทศสหรัฐอาหรับเอมิเรตส์ บราซิลและจีน 
ด้าน TISCO Wealth มีมุมมองต่อทิศทางอัตราดอกเบี้ยว่า จากความผันผวนของราคาน้ำมันโลกยังคงมีต่อเนื่อง แม้ในสัปดาห์ที่ผ่านมาราคาจะปรับลดลงอย่างหนักก็ตามประกอบกับเศรษฐกิจไทยมีการฟื้นตัวได้เร็วกว่าที่คาด ทำให้ความเสี่ยงจากอัตราเงินเฟ้อมีโอกาสจะเร่งตัวมากขึ้น ซึ่งจะเป็นแรงกดดันให้ธนาคารแห่งประเทศไทยต้องทบทวนทิศทางอัตราดอกเบี้ยนโยบาย ทำให้มีโอกาสที่อัตราดอกเบี้ยจะเริ่มปรับในช่วงไตรมาส 4 ของปีนี้ แต่ถ้าปรับขึ้นคาดว่าจะเป็นไปไปอย่างช้า ๆ เนื่องจากเศรษฐกิจโลกยังคงมีความไม่แน่นอนจากปัญหาในยุโรป ดังนั้นการลงทุนในตราสารหนี้หรือเงินฝากที่อายุไม่เกิน 1 ปี เพื่อให้สอดรับกับแนวโน้มดอกเบี้ยที่ทรงตัวหรืออาจปรับตัวเพิ่มขึ้นได้อย่างช้าๆในช่วงปลายปีนี้ถึงปีหน้า